title: 2013/36/EU: Sklep Sveta z dne 29. oktobra 2012 o podpisu Sporazuma med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje v imenu Unije in o njegovi začasni uporabi

text:
               19.1.2013

               SL

               Uradni list Evropske unije

               L 16/1

      SKLEP SVETA

   z dne 29. oktobra 2012
   o podpisu Sporazuma med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje v imenu Unije in o njegovi začasni uporabi
   (2013/36/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska komisija je s pogajanji v imenu Unije v skladu s Sklepom Sveta z dne 6. oktobra 2011 o pooblastilu Komisije za začetek pogajanj dosegla Sporazum med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje (v nadaljnjem besedilu: Sporazum).

               (2)

               Sporazum je bil parafiran 24. aprila 2012.

               (3)

               Sporazum bi bilo treba podpisati in začasno uporabljati do zaključka postopkov, potrebnih za njegovo sklenitev.

               (4)

               Določiti je treba postopke za sodelovanje Unije v skupnem odboru, ustanovljenem na podlagi Sporazuma –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje, se odobri v imenu Unije s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije, s pridržkom njegove sklenitve.
   Člen 3
   Sporazum se začasno uporablja v skladu s členom 13.1 Sporazuma od dneva njegovega podpisa do zaključka postopkov, potrebnih za njegovo sklenitev.
   Člen 4
   1.   Komisija zastopa Unijo v skupnem odboru, ustanovljenem v skladu s členom 7 Sporazuma.
   2.   Komisija po posvetovanju s posebnim odborom, ki ga imenuje Svet, oblikuje stališče, ki ga Unija zavzame v skupnem odboru, vključno glede sprejetja prilog k Sporazumu in sprejetja sprememb navedenih prilog k Sporazumu.
   Člen 5
   Komisija lahko sprejme vse ustrezne ukrepe na podlagi členov 5, 6, 8, 9, 10 in 11 Sporazuma.
   Člen 6
   Komisija redno obvešča Svet o izvajanju Sporazuma.
   Člen 7
   Ta sklep začne veljati dan po objavi v Uradnem listu Evropske unije.

      V Luxembourgu, 29. oktobra 2012

            Za Svet

            Predsednik

         E. FLOURENTZOU

      PREVOD

         SPORAZUM

      med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje
      EVROPSKA UNIJA (EU)
      in
      EVROPSKA ORGANIZACIJA ZA VARNOST ZRAČNE PLOVBE (EUROCONTROL),
      v nadaljnjem besedilu: pogodbenici, STA SE –
      OB UPOŠTEVANJU Pogodbe o delovanju Evropske unije (v nadaljnjem besedilu: PDEU) in zlasti členov 218 in 220 Pogodbe;
      OB UPOŠTEVANJU Mednarodne konvencije EUROCONTROL o sodelovanju za varnost zračne plovbe z dne 13. decembra 1960, kakor je bila spremenjena s Protokolom, podpisanim v Bruslju 12. februarja 1981 (v nadaljnjem besedilu: Konvencija EUROCONTROL), in zlasti členov 7.2 in 11.3 navedene konvencije;
      OB UPOŠTEVANJU ukrepa št. 11/174 z dne 12. maja 2011, ki ga je sprejel stalni odbor EUROCONTROLA in agencijo pooblašča za začetek pogajanj za sprejetje sporazuma na visoki ravni z EU, ter ukrepa št. 12/181 z dne 10. maja 2012, ki ga je sprejel stalni odbor EUROCONTROLA o odobritvi izpogajanega sporazuma;
      OB UPOŠTEVANJU ustreznih pravnih in institucionalnih okvirov pogodbenic ter njihovih prispevkov k izvajanju enotnega evropskega neba (SES) v EU in zunaj nje;
      OB UPOŠTEVANJU pristojnosti, podeljene EU glede zadev, povezanih s SES;
      OB UPOŠTEVANJU vloge EUROCONTROLA kot medvladne vseevropske civilno-vojaške organizacije, specializirane za področje upravljanja zračnega prometa (ATM);
      KER želita pogodbenici doseči optimalno in integrirano evropsko omrežje ATM ter v vseh fazah zračnega prevoza in skupaj z drugimi načini prevoza v korist potnikov in državljanov zagotavljati visoko raven varnosti, stroškovne učinkovitosti, zmogljivosti in varstva okolja;
      KER zakonodaja EU Evropski komisiji nalaga številne naloge v zvezi z izvajanjem SES, za izvajanje katerih je potrebna strokovna podpora;
      KER se je od leta 1960 EUROCONTROL razvil v edinstveno središče strokovnega znanja in izkušenj na področju ATM, pri čemer kot dodano vrednost zagotavlja vseevropsko in vojaško razsežnost ter pomoč državam pri izvajanju storitev in funkcij v javni domeni, ter bi moral svojim državam članicam še naprej zagotavljati pomoč, tudi pri izvajanju SES in drugih povezanih politik EU, ter omogočiti vseevropski forum za lažjo krepitev vojaškega sodelovanja glede ATM;
      KER zakonodaja EU določa, da lahko Evropska komisija EUROCONTROL pooblasti za oblikovanje izvedbenih pravil v zvezi z vzpostavitvijo SES;
      KER EU priznava, da EUROCONTROL bistveno prispeva k podpori EU pri vlogi regulatorja za izvajanje SES in drugih povezanih politik EU;
      KER sta Organizacija Severnoatlantske pogodbe (NATO) in EUROCONTROL 8. maja 2003 sklenila Memorandum o sodelovanju;
      KER sta Evropska komisija in EUROCONTROL 22. decembra 2003 sklenila Memorandum o okviru za sodelovanje;
      KER je bil EUROCONTROL z odločitvijo Evropske komisije z dne 29. julija 2010 v skladu z Uredbo (EU) št. 691/2010 določen za organ za pregled uspešnosti SES, EUROCONTROL pa je to imenovanje sprejel z Direktivo št. 10/74 stalnega odbora z dne 15. septembra 2010;
      KER je bil EUROCONTROL z odločitvijo Evropske komisije z dne 7. julija 2011 v skladu z Uredbo (EU) št. 677/2011 imenovan za upravitelja omrežja za funkcije mreže ATM, EUROCONTROL pa je to imenovanje sprejel z Direktivo št. 11/77 stalnega odbora z dne 1. septembra 2011;
      KER imata pogodbenici dolgoletni odnos ter že dolgo sodelujeta glede ATM in pri izvajanju SES in drugih povezanih politik ter želita ta odnos učvrstiti in v celoti usklajevati nadaljnje ukrepe;
      KER bi morali pogodbenici zagotoviti sinergije in preprečiti podvajanje pri vidikih ATM, povezanih z varnostjo, in okoljskih vprašanjih;
      KER bi bilo treba dolgotrajno uporabo obstoječih ureditev med Evropsko komisijo in EUROCONTROLOM oceniti glede na ta sporazum ter jo po potrebi potrditi in okrepiti s tem sporazumom;
      KER izvajanje tega sporazuma ne bi smelo povzročiti podvajanja financiranja dejavnosti sodelovanja, navedenih v tem sporazumu, in zato ne bi smelo povzročiti nominalnega prispevka EU k proračunu EUROCONTROLA;
      OB UPOŠTEVANJU, da je cilj EU razširiti geografsko pokritost SES zunaj EU;
      OB UPOŠTEVANJU, da je brez poseganja v odnose med pogodbenicama oziroma njunim članstvom ter v pravice in obveznosti držav članic na podlagi Konvencije EUROCONTROL oziroma PDEU zaželeno vzpostaviti mehanizme sodelovanja in usklajevanja, ki se dopolnjujejo in vzajemno krepijo, med EU in EUROCONTROLOM pri izvajanju SES in drugih povezanih politik, zlasti na področju okolja, vključno s podnebnimi spremembami, ter raziskav in razvoja, da bi bolje izkoristili strokovno znanje in izkušnje ter podporo EUROCONTROLA;
      OB UPOŠTEVANJU, da bi morala podpora, ki jo EUROCONTROL zagotavlja EU, upoštevati načela preglednosti, nepristranskosti in neodvisnosti;
      OB UPOŠTEVANJU, da bi bilo treba olajšati razvoj organizacije EUROCONTROL, pri čemer se ta postopoma preoblikuje tako, da podpira EU pri izvajanju SES, da bi se izboljšala celotna uspešnost evropskega omrežja ATM –
      DOGOVORILI O NASLEDNJEM:
      1.   SPLOŠNO PODROČJE UPORABE

                  1.1

                  Pogodbenici se dogovorita, da bosta okrepili in učvrstili sodelovanje med EU in EUROCONTROLOM, da bi EUROCONTROLU omogočili zagotavljanje podpore EU pri izvajanju SES in povezanih politik EU v EU, zunaj EU pa v tistih državah, ki privolijo, da jih SES zavezuje.

                  1.2

                  Sporazum ne posega v pravice in obveznosti držav članic kot članic EUROCONTROLA ali EU.

            2.   CILJI
      Cilji tega sporazuma so:

                  —

                  določiti glavne elemente okrepljenega sodelovanja med pogodbenicama, da bi prispevali k pravočasnemu in doslednemu izvajanju SES v EU, zunaj EU pa v tistih državah, ki privolijo, da jih SES zavezuje, in uvedbi učinkovitega sistema letalskih prevozov z dejavnostmi, ki odražajo ustrezne naloge in odgovornosti pogodbenic,

                  —

                  olajšati potrebno civilno-vojaško sodelovanje glede ATM v okviru SES,

                  —

                  priznati in uporabiti strokovno znanje in izkušnje EUROCONTROLA, vključno pri civilno-vojaškem sodelovanju, da bi EU podprli pri izvajanju SES in drugih povezanih politik, zlasti na področju okolja, vključno s podnebnimi spremembami, ter raziskav in razvoja, z namenom izboljšanja uspešnosti evropskega omrežja ATM,

                  —

                  priznati vrednost tega, da EUROCONTROL še naprej po potrebi izvaja podporne dejavnosti in funkcije za izvajanje SES,

                  —

                  vzpostaviti potrebno sodelovanje za podporo in olajšanje udeležbe držav, ki niso članice EU, pri SES, da bi izvajanje SES razširili zunaj EU in postopoma dosegli, da bi vse članice EUROCONTROLA izvajale zakonodajni okvir za SES,

                  —

                  zagotoviti sinergije in preprečiti podvajanje dela EASA pri vidikih ATM, povezanih z varnostjo, in okoljskih vprašanjih, vključno po potrebi z razvojem robustnih mehanizmov sodelovanja med EASA in EUROCONTROLOM, ob upoštevanju vseevropskih odgovornosti EUROCONTROLA.

            3.   PODROČJA SODELOVANJA

                  3.1

                  Področja sodelovanja na podlagi tega sporazuma so področja, ki so potrebna za izvajanje SES, vključno s SESAR, in drugih povezanih politik EU, zlasti okoljske politike, tudi politike v zvezi s podnebnimi spremembami, ter politike raziskav in razvoja ATM.

                  3.2

                  Sodelovanje se nanaša na naslednje vidike:

                              (a)

                              funkcionalni bloki zračnega prostora;

                              (b)

                              nacionalni nadzorni organi;

                              (c)

                              podpora na področju varnosti upravljanja zračnega prometa in varnosti navigacijskih služb zračnega prometa (ATM/ANS), tudi EASA, kakor je določeno v členu 2;

                              (d)

                              civilno-vojaško sodelovanje in usklajevanje;

                              (e)

                              mednarodno usklajevanje, zlasti z ICAO in državami, ki niso države članice pogodbenic;

                              (f)

                              upravljanje zračnega prometa ter komunikacijske, navigacijske in nadzorne službe (ATM/CNS), vključno z vesoljem;

                              (g)

                              podatki, tudi statistični, povezani z letalskim prevozom;

                              (h)

                              okoljska vprašanja, povezana z letalstvom;

                              (i)

                              politika letališč.

                  3.3

                  Drugi vidiki sodelovanja se lahko nanašajo predvsem na:

                              (a)

                              varnost ATM;

                              (b)

                              politiko spektra;

                              (c)

                              sisteme brezpilotnih zrakoplovov (UAS).

                  3.4

                  Vidiki in načini sodelovanja so podrobneje opredeljeni v ločenih prilogah k temu sporazumu.

            4.   OBLIKE SODELOVANJA

                  4.1

                  Sporazum se izvaja z naslednjimi oblikami sodelovanja:

                              (a)

                              zagotavljanje vzajemne pomoči;

                              (b)

                              mehanizmi okrepljenega sodelovanja, mehanizmi in uradi za zvezo ter usklajevanje študij in programov ter skupnih dejavnosti;

                              (c)

                              mehanizmi za zbiranje in vzajemno izmenjavo informacij in podatkov, tudi statističnih, kot je to ustrezno;

                              (d)

                              usklajevanje sodelovanja pri tehničnih vprašanjih na delovni ravni v okviru ICAO.

                  4.2

                  Pogodbenici glede vojaških vidikov SES zagotovita, da se optimalno uporabijo ustrezni postopki posvetovanja z zainteresiranimi stranmi.

                  4.3

                  Usklajevanje in spodbujanje dejavnosti sodelovanja na podlagi tega sporazuma v imenu EUROCONTROLA izvaja njegova agencija, v imenu EU pa Evropska komisija. EUROCONTROL lahko podpira tudi druge organe EU, kot je to ustrezno, in sicer prek posebnih instrumentov, da bi čim bolje izkoristil in integriral obstoječe strokovno znanje in izkušnje ter vire.

            5.   POSVETOVANJE IN INFORMACIJE

                  5.1

                  Pogodbenici se lahko med seboj redno posvetujeta, da bi lahko v najširšem obsegu usklajevali svoje dejavnosti, povezane s tem sporazumom. Vsaka pogodbenica drugo pogodbenico obvesti o kakršni koli pobudi, ki se nanaša na ta sporazum, ne da bi pri tem posegala v postopke sprejemanja odločitev druge pogodbenice, na področjih sodelovanja iz člena 3, ki bi lahko posegale v interese druge pogodbenice.

                  5.2

                  Pogodbenici izmenjujeta informacije, ki bi bile lahko potrebne za izvajanje tega sporazuma, ob upoštevanju njunih pravil. Razen če ni določeno drugače, pogodbenici ne razkrijeta izmenjanih informacij v zvezi s tem sporazumom nobenim drugim osebam, razen tistim, ki so pri njih zaposlene ali uradno pooblaščene, da s takimi informacijami razpolagajo, niti jih ne uporabljata za komercialne namene. Tako razkritje je dovoljeno le, če je potrebno za namen tega sporazuma, in je strogo zaupno.

                  5.3

                  Ustrezni organi pogodbenic se po potrebi sestanejo, da bi izmenjali mnenja.

            6.   ZAUPNOST

                  6.1

                  Vsaka pogodbenica sprejme vse razumne previdnostne ukrepe za zaščito informacij, prejetih v skladu s tem sporazumom in njegovimi prilogami, pred nepooblaščenim razkritjem. Pogodbenica lahko ob posredovanju informacij drugi pogodbenici določi dele informacij, ki jih je po njenem mnenju treba izvzeti iz razkritja.

                  6.2

                  Pogodbenici se dogovorita o varovanju tajnih informacij, ki jih pri uporabi tega sporazuma prejmeta od druge pogodbenice, v obsegu, v katerem je to varovanje potrebno v skladu z njunimi ustreznimi pravili.

                  6.3

                  Pogodbenici v skladu z njunimi pravili zlasti ne razkrijeta lastniških informacij, ki jih na podlagi tega sporazuma prejmeta druga od druge. Take informacije se v skladu z njunimi predpisi primerno označijo kot lastniške informacije.

                  6.4

                  Pogodbenici se po potrebi dogovorita o delovnih ureditvah glede nadaljnjih postopkov za zaščito tajnih informacij, zagotovljenih v skladu s tem sporazumom. Takšni postopki vključujejo možnost, da vsaka pogodbenica preveri, katere varnostne ukrepe je uvedla druga pogodbenica.

            7.   UPRAVLJANJE SPORAZUMA

                  7.1

                  Ustanovi se skupni odbor, v katerem ima vsaka pogodbenica po enega predstavnika, ki ga lahko spremljajo opazovalci iz držav članic pogodbenic in strokovnjaki. Skupni odbor je odgovoren za uspešno delovanje tega sporazuma.

                  7.2

                  Sestanek skupnega odbora, namenjen oceni in pregledu izvajanja tega sporazuma, se skliče vsaj enkrat letno in organizira na stroškovno učinkovit način. Vsaka pogodbenica lahko kadar koli zahteva sestanek skupnega odbora.

                  7.3

                  Skupni odbor lahko obravnava katero koli zadevo, povezano z delovanjem in izvajanjem tega sporazuma. Zlasti je odgovoren za:

                              (a)

                              reševanje vseh vprašanj v zvezi z uporabo in izvajanjem tega sporazuma;

                              (b)

                              preučitev načinov za okrepitev izvajanja tega sporazuma in po potrebi dajanje priporočil pogodbenicama za njegovo spremembo;

                              (c)

                              opredelitev novih področij sodelovanja;

                              (d)

                              sprejemanje prilog in delovnih ureditev ter njihovih sprememb v okviru področja uporabe tega sporazuma;

                              (e)

                              reševanje razlik ali sporov v zvezi z razlago ali uporabo tega sporazuma.

                  7.4

                  Skupni odbor deluje na podlagi soglasja med predstavniki pogodbenic.

                  7.5

                  Skupni odbor sprejme svoj poslovnik.

            8.   FINANCIRANJE

                  8.1

                  Pogodbenica, ki zaprosi, da druga pogodbenica na podlagi tega sporazuma izvaja dejavnosti podpore, zanje zagotovi financiranje.

                  8.2

                  Finančni vidiki v zvezi s sodelovanjem na podlagi tega sporazuma se opredelijo v skladu s pravili, ki veljajo za proračuna pogodbenic. Pogodbenici po potrebi sprejmeta ločene ureditve.

            9.   ZUNANJI ODNOSI IN SODELOVANJE

                  9.1

                  Vsaka pogodbenica drugo pogodbenico obvesti o svojih dejavnostih mednarodnih razsežnosti, ki se nanašajo na ta sporazum in bi lahko zanimale drugo pogodbenico.

                  9.2

                  Če je to ustrezno, se lahko pogodbenica glede zadev, ki se nanašajo na njene mednarodne dejavnosti, posvetuje z drugo pogodbenico.

            10.   REŠEVANJE SPOROV

                  10.1

                  Pogodbenici storita vse v njuni moči, da bi razrešili nesoglasja, ki izvirajo iz njunega sodelovanja na podlagi tega sporazuma.

                  10.2

                  Če nesoglasje ni razrešeno, lahko vsaka pogodbenica predloži spor skupnemu odboru, ki se o zadevi posvetuje, da bi jo razrešil s pogajanjem.

            11.   IZMENJAVA OSEBJA
      Pogodbenici lahko v skladu s svojimi pravili in postopki izmenjujeta in napotujeta osebje, kot je to potrebno za izvajanje dejavnosti, opisanih v temu sporazumu ali njegovih prilogah. Vse takšne izmenjave so v skladu z določili in pogoji, o katerih se dogovorita pogodbenici.
      12.   PRILOGE
      Priloge k temu sporazumu so njegov sestavni del.
      13.   ZAČETEK VELJAVNOSTI IN ODPOVED

                  13.1

                  Ta sporazum se začasno uporablja od dneva podpisa, dokler ne začne veljati.

                  13.2

                  Ta sporazum začne veljati, ko se pogodbenici medsebojno pisno uradno obvestita o zaključku njunih notranjih postopkov, potrebnih za začetek veljavnosti tega sporazuma, in velja do njegove odpovedi.

                  13.3

                  Vsaka pogodbenica lahko ta sporazum kadar koli odpove. Takšna odpoved začne veljati šest mesecev po pisnem uradnem obvestilu pogodbenice drugi pogodbenici, razen če navedeno obvestilo o odpovedi ni bilo umaknjeno pred iztekom tega obdobja na podlagi soglasja pogodbenic.

         V Bruslju,

               Za Evropsko unijo

               Za Evropsko organizacijo za varnost zračne plovbe


title: 2011/469/EU: Sklep Evropskega parlamenta in Sveta z dne 6. julija 2011 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/022 DK/LM Glasfiber z Danske)

text:
               27.7.2011

               SL

               Uradni list Evropske unije

               L 195/53

         SKLEP EVROPSKEGA PARLAMENTA IN SVETA
   z dne 6. julija 2011
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/022 DK/LM Glasfiber z Danske)
   (2011/469/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno, da bi se vključila podpora delavcem, ki so postali presežni zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje 500 000 000 EUR.

               (4)

               Danska je 7. julija 2010 predložila vlogo za uporabo ESPG v zvezi s presežnimi delavci v podjetju LM Glasfiber ter jo dopolnila z dodatnimi podatki do 3. februarja 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 6 247 415 EUR.

               (5)

               Zato bi bilo treba uporabiti ESPG, da se zagotovi finančni prispevek za vlogo, ki jo je predložila Danska –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi vsota 6 247 415 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 6. julija 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2009/728/ES: Sklep Komisije z dne 30. septembra 2009 o podaljšanju priznanja poljskemu registru ladij (Polski Rejestr Statków) s strani Skupnosti brez omejitev (Besedilo velja za EGP)

text:
               1.10.2009

               SL

               Uradni list Evropske unije

               L 258/34

      SKLEP KOMISIJE

   z dne 30. septembra 2009
   o podaljšanju priznanja poljskemu registru ladij (Polski Rejestr Statków) s strani Skupnosti brez omejitev
   (Besedilo velja za EGP)
   (2009/728/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij (1) in zlasti člena 15 Uredbe,
   ob upoštevanju naslednjega:

               (1)

               Z Odločbo 2006/660/ES (2) je Komisija dodelila poljskemu registru ladij (Polski Rejestr Statków) omejeno priznanje za tri leta. To priznanje se dodeljuje organizacijam, poznanim kot klasifikacijski zavodi, ki izpolnjujejo vsa merila, razen tistih, določenih v odstavkih 2 in 3 oddelka A „Splošne minimalne zahteve“ iz Priloge k Direktivi Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav (3). Ta omejena priznanja so veljala izključno za Češko, Ciper, Litvo, Malto, Poljsko in Slovaško.

               (2)

               Komisija je ocenila poljski register ladij (Polski Rejestr Statków) v skladu s členom 11(3) Direktive 94/57/ES. Ta ocena temelji na ugotovitvah štirih inšpekcijskih pregledov, ki so jih v letu 2007 opravili strokovnjaki Evropske agencije za pomorsko varnost v skladu s členom 2(b)(iii) Uredbe Evropskega parlamenta in Sveta (ES) št. 1406/2002 (4). Češka, ciprska, litovska, malteška, poljska in slovaška uprava so bile povabljene k sodelovanju pri ocenjevanju. Komisija je upoštevala tudi ugotovitve dveh nadaljnjih inšpekcijskih pregledov, ki jih je opravila Evropska agencija za pomorsko varnost v aprilu in maju 2009, da bi pregledala dejavnosti poljskega registra ladij pri nadzoru gradnje novih ladij in preverila korektivne ukrepe, ki jih je ta opravil kot odziv na oceno Komisije.

               (3)

               Polski Rejestr Statków je v večini primerov, v katerih so bile ugotovljene pomanjkljivosti, nemudoma izvedel ustrezne in zadostne korektivne ukrepe. Preostale pomanjkljivosti so večinoma na področju izvajanje pravil in postopkov, zlasti pri nadzoru kakovosti ladjedelnic in preverjanju novih gradenj, usposabljanja in kvalifikacij inšpektorjev ter prenosa ladij. V zvezi s tem je bil zato Polski Rejestr Statków pozvan, da izvede nadaljnje korektivne ukrepe. Kljub resnim pomanjkljivostim te za zdaj ne puščajo dvoma v celovito kakovost glavnih sistemov in nadzornih mehanizmov organizacije.

               (4)

               V tem času je začela veljati tudi Uredba (ES) št. 391/2009. Uredba določa, da lahko organizacije, ki so bile ob začetku njene veljavnosti priznane v skladu z Direktivo 94/57/ES, ostanejo priznane. Ta priznanja mora do 17. junija 2010 pregledati Komisija, da odloči, ali bodo omejitve zamenjane z drugačnimi ali odpravljene.

               (5)

               Informacije, ki so na voljo Komisiji in temeljijo na oceni in opravljenih inšpekcijskih pregledih, kažejo, da poljski register ladij večinoma izpolnjuje zahteve in obveznosti iz Uredbe (ES) št. 391/2009 za vse vrste prevoza in vse vrste ladij.

               (6)

               Glede na podatke, ki jih je nazadnje objavil Pariški memorandum o soglasju glede nadzora, ki ga opravlja inšpekcija za varnost plovbe države pristanišča, v zvezi z inšpekcijskimi pregledi, ki so jih do leta 2008 opravile njegove podpisnice, je bil delež ladij, zadržanih iz razlogov, povezanih z njihovimi spričevali, ki jih je izdal Polski Rejester Statków v obdobju 2006–2008, 0,77 % vseh inšpekcijskih pregledov, povprečni delež pri priznanih organizacijah pa je bil 0,34 %.

               (7)

               Podaljšanje priznanja poljskemu registru ladij (Polski Rejestr Statków) s strani Skupnosti bi moralo začeti veljati 29. septembra 2009, da bi se tako zagotovila njegova neprekinjenost.

               (8)

               Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij (COSS), ustanovljenega v skladu s členom 12 Uredbe (ES) št. 391/2009 –

         SKLENILA:
   Člen 1
   Skupnost s tem podaljšuje priznanje poljskemu registru ladij (Polski Rejestr Statków) brez omejitev z učinkom od 29. septembra 2009.
   Člen 2
   Ta sklep se objavi v Uradnem listu Evropske unije.

      V Bruslju, 30. septembra 2009

            Za Komisijo

         Antonio TAJANI

            Podpredsednik

      (1)  UL L 131, 28.5.2009, str. 11.

      (2)  UL L 272, 3.10.2006, str. 17.

      (3)  UL L 319, 12.12.1994, str. 20.

      (4)  UL L 208, 5.8.2002, str. 1.


title: Sklep Sveta z dne 24. septembra 2012 o zamenjavi članov upravnega odbora Evropskega centra za razvoj poklicnega usposabljanja

text:
               12.10.2012

               SL

               Uradni list Evropske unije

               C 308/5

         SKLEP SVETA
   z dne 24. septembra 2012
   o zamenjavi članov upravnega odbora Evropskega centra za razvoj poklicnega usposabljanja
   2012/C 308/04
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je podala Grška vlada,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               Člane upravnega odbora tega centra bi bilo treba imenovati za obdobje treh let –

         SPREJEL NASLEDNJI SKLEP:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenuje:

      PREDSTAVNIK VLADE:

               Grčija

               Dimitrios V. SKIADAS

      V Bruslju, 24. septembra 2012

            Za Svet

            Predsednik

         S. ALETRARIS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Sveta z dne 8. aprila 2003 o sklenitvi protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi, zaradi upoštevanja rezultatov pogajanj med pogodbenicama o novih vzajemnih kmetijskih koncesijah

text:
Pomembno pravno obvestilo

|

32003D0286

Uradni list L 102 , 24/04/2003 str. 0060 - 0064

		Sklep Svetaz dne 8. aprila 2003o sklenitvi protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi, zaradi upoštevanja rezultatov pogajanj med pogodbenicama o novih vzajemnih kmetijskih koncesijah(2003/286/EC)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom odstavka 1 člena 300(2) Pogodbe,ob upoštevanju predloga Komisije,ob upoštevanju naslednjega:(1) Evropski sporazum o pridružitvi med Evropskimi skupnostmi in njihovimi državami članicami na eni strani in republiko Bolgarijo na drugi [1] predvideva nekatere vzajemne trgovinske koncesije za nekatere kmetijske proizvode.(2) Člen 21(5) Evropskega sporazuma določa, da Skupnost in Bolgarija na redni ter vzajemni osnovi za vsak proizvod posebej preverita možnosti dodelitve nadaljnjih koncesij.(3) Prve izboljšave preferencialnih režimov Evropskega sporazuma z Bolgarijo so bile določene v Protokolu o prilagoditvi trgovinskih vidikov Evropskega sporazuma, da se upošteva pristop Republike Avstrije, Republike Finske in Kraljevine Švedske k Evropski uniji in rezultati urugvajskega kroga kmetijskih pogajanj, vključno z izboljšavami obstoječih preferencialnih režimov, ki ga je potrdil Svet [2].(4) Izboljšave preferencialnih režimov so bile predvidene tudi kot rezultat pogajanj za liberalizacijo trgovine s kmetijskimi proizvodi, ki so bila zaključena leta 2000. Na strani Skupnosti so se te izboljšave izvajale od 1. julija 2000 dalje z Uredbo Sveta (ES) 2290/2000 z dne 9. oktobra 2000 o vzpostavitvi nekaterih koncesij v obliki tarifnih kvot Skupnosti za določene kmetijske proizvode in o določitvi prilagoditve, kot avtonomnega in prehodnega ukrepa, za nekatere kmetijske koncesije, določene v Evropskem sporazumu z Bolgarijo [3]. Omenjena druga prilagoditev preferencialnih režimov še ni bila vključena v Evropski sporazum v obliki dodatnega protokola.(5) Pogajanja o nadaljnjih izboljšavah preferencialnih režimov Evropskega sporazuma z Bolgarijo so bila zaključena 18. oktobra 2002.(6) Novi dodatni protokol k Evropskemu sporazumu o prilagoditvi trgovinskih vidikov Evropskega sporazuma med Evropskimi skupnostmi in njihovimi državami članicami na eni strani in Republiko Bolgarijo na drugi (v nadaljnjem besedilu Protokol) je treba odobriti zaradi konsolidacije vseh koncesij v trgovini s kmetijskimi proizvodi med obema stranema, vključno z rezultati pogajanj, zaključenih v letih 2000 in 2002.(7) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [4] je kodificirala pravila upravljanja tarifnih kvot, določenih za uporabo po kronološkem redu datumov carinskih deklaracij. Določene tarifne kvote na podlagi tega sklepa je torej treba upravljati v skladu z omenjenimi pravili.(8) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999, o določitvi postopkov za izvajanje Komisiji podeljenih izvedbenih pooblastil [5](9) Zaradi zgoraj navedenih pogajanj je Uredba (ES) št. 2290/2000 dejansko izgubila svoje bistvo in jo je zato treba razveljaviti –SKLENIL:Člen 1Priloženi protokol o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi se, zaradi upoštevanja rezultatov pogajanj med pogodbenicama o novih vzajemnih kmetijskih koncesijah, odobri v imenu Skupnosti.Člen 2Predsednik Sveta je pooblaščen, da imenuje osebo, pooblaščeno, da podpiše Protokol v imenu Skupnosti in da uradno obvestilo o odobritvi, določeno v členu 3 Protokola.Člen 31. Ob začetku veljavnosti tega sklepa režimi, določeni v prilogah Protokola, priloženega k temu sklepu, zamenjajo tiste režime iz Prilog X in XI, ki so navedeni v členu 21(2) in 21(3) Evropske pogodbe o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi.2. Komisija sprejme podrobna pravila za uporabo Protokola, v skladu s postopkom iz člena 5(2).Člen 41. Zaporedne številke, pripisane tarifnim kvotam v prilogi k temu sklepu, lahko spremeni Komisija, v skladu s postopkom iz člena 5(2). Tarifne kvote z zaporedno številko 09.51000 upravlja Komisija v skladu s členi 308a, 308b in 308 c Uredbe (EGS) št. 2454/93.2. Količine blaga, za katere veljajo tarifne kvote in so sproščene v prost promet od 1. julija 2002 na podlagi koncesij, določenih v Prilogi A(b) k Uredbi (ES) št. 2290/2000, se v celoti odštejejo od količin, določenih v četrtem stolpcu v Prilogi A(b) k priloženemu Protokolu, razen količin, za katere so bila uvozna dovoljenja izdana pred 1. julijem 2002.Člen 51. Komisiji pomaga Upravljalni odbor za žita, ustanovljen s členom 23 Uredbe Sveta (EGS) št. 1766/92 [6] ali, kjer je to primerno, odbor, ustanovljen z ustreznimi določbami drugih uredb o skupni ureditvi kmetijskih trgov.2. Pri sklicevanju na ta odstavek se uporabljata člena 4 in 7 Sklepa 1999/468/ES.Rok, določen v členu 4(3) Sklepa 1999/468/ES, je en mesec.3. Odbor sprejme svoj poslovnik.Člen 6Uredba (ES) št. 2290/2000 se razveljavi z začetkom veljavnosti Protokola.V Luxembourgu, 8. aprila 2003Za SvetPredsednikG. Drys[1] UL L 358, 31.12.1994, str. 3.[2] UL L 112, 29.4.1999, str. 1.[3] UL L 262, 17.10.2000, str. 1.[4] UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 444/2002 (UL L 68, 12.3.2002, str. 11).[5] UL L 184, 17.7.1999, str. 23.[6] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 1).--------------------------------------------------PRILOGAZaporedne številke za tarifne kvote EU za proizvode s poreklom iz Bolgarije.(kot navedeno v členu 4)Zaporedna številka kvote | Oznaka KN | Poimenovanje |09.4598 | 01029005 | Živo govedo žive mase do vključno 80 kg |09.4537 | 01029021010290290102904101029049 | Živo govedo žive mase nad 80 kg do vključno 300 kg |09.4563 | ex010290 | Telice in krave, ne za zakol, naslednjih gorskih pasem: sivo, rjavo, rumeno, lisasto simentalsko govedo in govedo pasme Pinzgauer |09.4651 | 02010202 | Goveje meso, sveže, ohlajeno ali zamrznjeno |09.4671 | ex0203 | Meso, prašičje, sveže, ohlajeno ali zamrznjeno |021011021012021019 | Meso, prašičje, soljeno, v slanici, posušeno ali dimljeno |160100 | Klobase in podobni proizvodi |160241160242160249 | Pripravljeno ali konzervirano prašičje meso, mesni klavnični odpadki ali kri |09.5854 | ex0207 | Meso in užitni klavnični odpadki perutinine tarifne številke 0105, brez 02072791, 02073591, 02073689 |09.4675 | 040310110403101304031019040310310403103304031039 | Jogurt |09.4660 | 0406 | Sir in skuta |09.5891 | 04070030 | Ptičja jajca, v lupini, druga kot valilna |09.6223 | 0701905007019090 | Krompir |09.6225 | 07020000 | Paradižniki |09.6231 | 0707 | Kumare in kumarice, sveže ali ohlajene |09.6233 | 07096010 | Sladke paprike |09.5892 | 07099070 | Bučke |09.6161 | 071021000710220007102900071080510710806907108095 | Vrtnine, zamrznjene |09.4725 | 071151002003102020031030 | Gobe iz rodu Agaricus |09.6245 | 080610 | Grozdje, sveže |09.6247 | 080810 | Jabolka |09.6249 | 0808201008082050 | Hruške |09.6253 | 08091000 | Marelice |09.5731 | 0809200811907508119080 | Češnje |09.6255 | 080930 | Breskve |09.6162 | 08094005 | Slive |09.6261 | 08101000 | Jagode, sveže |09.5573 | 08129010 | Marelice, konzervirane |09.4676 | 1001 | Pšenica in soržica |11090000 | Pšenični gluten |09.5893 | 10020000 | Rž |11021000 | Ržena moka |11031910 | Rženi drobljenec in zdrob |11032010 | Ržene pelete |09.5894 | 1003 | Ječmen |11029010 | Ječmena moka |11031930 | Ječmeni drobljenec in zdrob |11032020 | Ječmene pelete |09.5895 | 1004 | Oves |11029030 | Ovsena moka |11031940 | Ovseni drobljenec in zdrob |11032030 | Ovsene pelete |09.4677 | 1005109010059000 | Koruza |09.6275 | 15121110151211911512191015121991 | Olje iz soncnicnih semen, semen žafranike in njegove frakcije, surovo |09.6277 | 160232160239 | Pripravljeno ali konzervirano perutninsko meso |09.5896 | 16030010 | Ekstrakti in sokovi, v embalaži 1 kg ali manj |09.6279 | 20011000 | Kumare, konzervirane |09.5897 | 20019070 | Sladke paprike, sveže |09.6281 | 2002 | Konzervirani ali pripravljeni paradižniki |09.5898 | 20051000200520202005208020054000200551002005590020056000200590302005905020059060200590702005907520059080 | Druge vrtnine, pripravljene ali konzervirane |09.6285 | 20079933 | Jagodov džem |09.5899 | 20084011200840212008402920084039200840512008405920084071200840792008409120084099 | Hruške, pripravljene ali konzervirane |09.6287 | 200850 | Marelice, pripravljene ali konzervirane |09.6291 | 200870 | Breskve, pripravljene ali konzervirane |09.6293 | 200880 | Jagode, pripravljene ali konzervirane |09.5900 | 2309105123091090 | Pasja ali mačja hrana |09.5732 | 2309903123099041 | Izdelki, ki se uporabljajo kot krma za živali |09.6299 | 240110102401106024011070240120102401206024012070 | Tobak |--------------------------------------------------


title: Sklep Komisije z dne 22. decembra 2006 o ustanovitvi strokovne skupine za transferne cene

text:
               6.2.2007

               SL

               Uradni list Evropske unije

               L 32/189

      SKLEP KOMISIJE

   z dne 22. decembra 2006
   o ustanovitvi strokovne skupine za transferne cene
   (2007/75/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Študija „Obdavčevanje podjetij na notranjem trgu“ (1), ki so jo pripravile službe Komisije, je izpostavila naraščajoči pomen davčnih težav glede transfernih cen v okviru notranjega trga.

               (2)

               Komisija je v svojem sporočilu „Na poti do notranjega trga brez davčnih ovir – strategija oblikovanja konsolidirane davčne osnove za dejavnosti podjetij po vsej EU“ (2) priznala potrebo po uporabi strokovnega znanja strokovnjakov na področju transfernih cen.

               (3)

               Leta 2002 je bil neuradno ustanovljen „Skupni forum EU za transferne cene“.

               (4)

               Odkar je bil ustanovljen, predstavlja „Skupni forum EU za transferne cene“ uporaben forum za razpravo med državami članicami in zasebnim sektorjem, zaradi česar je Komisija predlagala dva kodeksa ravnanja, ki so ju naknadno sprejeli države članice in Svet.

               (5)

               Zaradi dobrih izkušenj z navedenim forumom in zaradi stalne potrebe Komisije po takšnem organu, je treba nadaljnje delo navedenega foruma določiti z uradnim aktom. Zato je treba ustanoviti skupino strokovnjakov na področju transfernih cen in opredeliti njene naloge in sestavo.

               (6)

               Skupina strokovnjakov za transferne cene mora biti sestavljena iz strokovnjakov na področju transfernih cen iz vladnega in zasebnega sektorja.

               (7)

               Skupina strokovnjakov za transferne cene mora podpirati Komisijo in ji svetovati pri davčnih vprašanjih glede transfernih cen.

               (8)

               Za člane skupine je treba določiti pravila o razkritju podatkov brez poseganja v Pravilnik Komisije o varnosti iz Priloge k Odločbi Komisije 2001/844/ES, ESPJ in Euratom (3).

               (9)

               Osebne podatke v zvezi s člani skupine je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (4).

               (10)

               Primerno je določiti obdobje uporabe tega sklepa. Komisija bo pravočasno preučila možnost podaljšanja –

         SKLENILA:
   Člen 1
   Skupina strokovnjakov za transferne cene
   S 1. marcem 2007 se ustanovi skupina strokovnjakov za transferne cene, v nadaljnjem besedilu „skupina“.
   Skupina se imenuje „Skupni forum EU za transferne cene“.
   Člen 2
   Naloge
   Skupina ima naslednje naloge:

               —

               ustvariti tribuno, kjer lahko strokovnjaki iz gospodarstva in nacionalnih davčnih uprav razpravljajo o težavah na področju transfernih cen, ki predstavljajo oviro za čezmejne poslovne dejavnosti znotraj Skupnosti;

               —

               svetovati Komisiji glede vprašanj, ki se navezujejo na transferne cene;

               —

               pomagati Komisiji pri iskanju praktičnih rešitev, ki bodo skladne s Smernicami OECD (5), da se doseže bolj enotna uporaba pravil za transferne cene znotraj Skupnosti.

         Člen 3
   Posvetovanje
   1.   Komisija se lahko s skupino posvetuje o vseh zadevah v zvezi z transfernimi cenami.
   2.   Predsednik skupine lahko Komisijo obvesti, da je zaželeno, da se o določenem vprašanju posvetuje s skupino.
   Člen 4
   Člani – imenovanje
   1.   Skupino sestavlja največ 43 članov v naslednji sestavi:

               (a)

               en predstavnik iz vsake države članice;

               (b)

               največ 15 predstavnikov iz zasebnega sektorja;

               (c)

               predsednik.

         2.   Predstavnike držav članic imenujejo zadevni nacionalni organi. Navedeni člani so javni uslužbenci, ki se ukvarjajo z zadevami na področju transfernih cen.
   3.   Člane iz zasebnega sektorja imenuje Komisija izmed strokovnjakov, ki imajo znanje in izkušnje na področju transfernih cen.
   4.   Primerne kandidate za članstvo v skupini, ki niso bili imenovani, se lahko z njihovim pristankom uvrsti na rezervni seznam, ki ga Komisija lahko uporabi za imenovanje nadomestnih članov.
   5.   Člani iz zasebnega sektorja so imenovani kot posamezniki in svetujejo Komisiji neodvisno od vseh zunanjih vplivov.
   6.   Komisijo pravočasno obvestijo o kakršnem koli navzkrižju interesov, ki bi lahko negativno vplivalo na njihovo objektivnost.
   7.   Komisija imenuje tudi predsednika.
   8.   Člani skupine so imenovani za mandat 2 let z možnostjo ponovne izvolitve. Svoje dolžnosti opravljajo, dokler niso zamenjani ali se jim ne izteče mandat.
   9.   Člane je mogoče do izteka njihovega mandata zamenjati v katerem koli od naslednjih primerov:

               (a)

               kadar da član odpoved;

               (b)

               kadar član ne more več učinkovito prispevati k razpravam skupine;

               (c)

               kadar član ne ravna v skladu s členom 287 Pogodbe;

               (d)

               kadar član, v nasprotju z odstavkom 5, ni neodvisen od kakršnih koli zunanjih vplivov;

               (e)

               kadar član, v nasprotju z odstavkom 6, ni pravočasno obvestil Komisije o navzkrižju interesov.

         10.   Imena članov, ki so imenovani kot posamezniki, se objavijo na spletni strani GD TAXUD. Imena članov se zberejo, obdelajo in objavijo v skladu z določbami Uredbe (ES) št. 45/2001.
   Člen 5
   Način delovanja
   1.   Skupina lahko v soglasju s Komisijo ustanovi podskupine za proučitev posebnih vprašanj v okviru nalog, ki jih določi skupina. Take podskupine se razpustijo takoj po opravljeni nalogi.
   2.   Predstavnik Komisije lahko prosi strokovnjake ali opazovalce s posebnim strokovnim znanjem o temi dnevnega reda, da sodelujejo pri delu skupine ali v razpravah ali delu podskupine, če je po mnenju Komisije to potrebno ali koristno.
   Kot opazovalci so lahko vabljeni zlasti predstavniki držav kandidatk in sekretariata OECD.
   3.   Člani ne smejo širiti podatkov, do katerih imajo dostop v okviru sodelovanja pri razpravah ali delu skupine ali podskupine, če se po mnenju Komisije nanašajo na zaupne zadeve.
   4.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi tajniške storitve.
   5.   Teh sestankov se lahko udeležujejo tudi drugi zainteresirani uradniki Komisije.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Službe Komisije lahko vse povzetke, sklepe, dele sklepov ali delovne dokumente skupine objavijo ali dajo na internet (6) v izvirnem jeziku zadevnega dokumenta.
   Člen 6
   Povračilo stroškov
   Komisija članom, strokovnjakom in opazovalcem povrne potne stroške in, kadar je ustrezno, dnevnice v okviru dejavnosti skupine v skladu s pravili Komisije o nadomestilu za zunanje strokovnjake.
   Člani, strokovnjaki in opazovalci za opravljeno delo niso plačani.
   Stroški sestankov se povrnejo v mejah letnih proračunskih sredstev, ki jih skupini dodeli odgovorni oddelek Komisije.
   Člen 7
   Prenehanje veljavnosti
   Sklep preneha veljati 31. marca 2011.

      V Bruslju, 22. december 2006.

            Za Komisijo

         László KOVÁCS

            Član Komisije

      (1)  SEC(2001) 1681, 23.10.2001.

      (2)  COM(2001) 582 konč., 23.10.2001.

      (3)  UL L 317, 3.12.2001, str. 1.

      (4)  UL L 8, 12.1.2001, str. 1.

      (5)  Smernice OECD glede transfernih cen za mednarodna podjetja in davčne uprave, sprejete julija 1995.

      (6)  http://ec.europa.eu/taxation_customs/taxation/company_tax/transfer_pricing/forum/index_en.htm


title: Sklep Komisije (EU, Euratom) 2016/883 z dne 31. maja 2016 o izvedbenih pravilih za standardne varnostne ukrepe, stopnje pripravljenosti in obvladovanje kriznih razmer v Komisiji na podlagi člena 21 Sklepa (EU, Euratom) 2015/443 o varnosti v Komisiji

text:
               3.6.2016

               SL

               Uradni list Evropske unije

               L 146/25

         SKLEP KOMISIJE (EU, Euratom) 2016/883
   z dne 31. maja 2016
   o izvedbenih pravilih za standardne varnostne ukrepe, stopnje pripravljenosti in obvladovanje kriznih razmer v Komisiji na podlagi člena 21 Sklepa (EU, Euratom) 2015/443 o varnosti v Komisiji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Sklepa Komisije (EU, Euratom) 2015/443 z dne 13. marca 2015 o varnosti v Komisiji (1) in zlasti člena 21 Sklepa,
   ob upoštevanju naslednjega:

               (1)

               Cilj izvedbenih pravil za standardne varnostne ukrepe, stopnje pripravljenosti in obvladovanje kriznih razmer je zagotavljanje ustreznih ravni zaščite fizične celovitosti oseb, prostorov ali drugih sredstev glede na ugotovljena tveganja ter učinkovito in pravočasno zagotavljanje varnosti.

               (2)

               Sistem varnostnih alarmnih stopenj na Komisiji, ki je bil uveden s Sklepom Komisije 2007/65/ES (2), je treba za večjo prožnost in učinkovitost pri odzivanju na varnostne grožnje pregledati in poenostaviti.

               (3)

               Zaradi ustanovitve Evropske službe za zunanje delovanje (v nadaljnjem besedilu: ESZD) kot funkcionalno neodvisnega organa Unije je treba spremeniti obstoječa pravila o stopnjah pripravljenosti glede dolžnosti skrbnega ravnanja do osebja Komisije. ESZD je odgovorna za varnost in zaščito v prostorih delegacij Evropske unije in osebja, ki tam dela.

               (4)

               Ta sklep je predmet sklepa Komisije o pooblastitvi člana Komisije, pristojnega za varnostne zadeve, v skladu s poslovnikom, kot določa člen 21 Sklepa (EU, Euratom) 2015/443.

               (5)

               Sklep 2007/65/ES bi bilo zato treba razveljaviti –

         SPREJELA NASLEDNJI SKLEP:
   POGLAVJE 1

      SPLOŠNE DOLOČBE

   Člen 1
   Opredelitev pojmov
   Poleg opredelitve pojmov iz člena 1 Sklepa (EU, Euratom) 2015/443 se uporablja naslednja opredelitev pojma:

               „stopnja pripravljenosti“ pomeni sklop varnostnih ukrepov, katerih namen je zagotavljanje določene ravni zaščite fizične celovitosti oseb, prostorov ali drugih sredstev v Komisiji, ki ustreza varnostnim grožnjam.

         Člen 2
   Predmet urejanja in področje uporabe
   1.   Ta sklep določa ukrepe za stopnje pripravljenosti v skladu s Sklepom (EU, Euratom) 2015/443 kot priprava ali odzivanje na grožnje in incidente, ki vplivajo na varnost v Komisiji, ter potrebne ukrepe za obvladovanje kriznih razmer.
   2.   V prostorih Komisije se uporablja varnostni sistem, ki zajema standardne varnostne ukrepe in tri stopnje pripravljenosti. Standardni varnostni ukrepi in stopnje pripravljenosti so prepoznavni po barvnih kodah: BELA ustreza standardnim varnostnim ukrepom; RUMENA, ORANŽNA in RDEČA ustrezajo višji stopnji ogroženosti.
   3.   Ta sklep se uporablja za vse službe Komisije in v vseh prostorih Komisije v Evropski uniji in zunaj nje v skladu s pristojnostmi iz člena 4.
   Člen 3
   Stopnje pripravljenosti
   1.   Standardni varnostni ukrepi, izraženi z barvno kodo „BELA“, se uporabljajo, kadar ni ugotovljenih nobenih posebnih groženj ali incidentov v Komisiji, ki bi vplivali na fizično celovitost oseb, prostorov ali drugih sredstev. Uporabljajo se dnevno in so zasnovani tako, da zagotavljajo ustrezno raven varnosti.
   2.   Stopnja pripravljenosti, izražena z barvno kodo „RUMENA“, se uporablja, kadar pride do groženj ali incidentov, ki vplivajo na fizično celovitost oseb, prostorov ali drugih sredstev in bi lahko škodovali Komisiji ali njenemu delovanju.
   3.   Stopnja pripravljenosti, izražena z barvno kodo „ORANŽNA“, se uporablja, kadar pride do groženj, ki vplivajo na fizično celovitost oseb, prostorov ali drugih sredstev in so izrecno usmerjene na Komisijo ali njeno delovanje, čeprav konkretni cilj ali čas napada ni ugotovljen.
   4.   Stopnja pripravljenosti, izražena z barvno kodo „RDEČA“, se uporablja, kadar pride do groženj neposrednega napada, ki vplivajo na fizično celovitost oseb, prostorov ali drugih sredstev in so izrecno usmerjene na Komisijo ali njeno delovanje.
   Člen 4
   Pristojnosti
   1.   Član Komisije, pristojen za varnost:

               (a)

               ob posvetovanju z drugimi evropskimi institucijami in drugimi zadevnimi evropskimi organi odloči o spremembi stopnje pripravljenosti;

               (b)

               po nasvetu Generalnega direktorata za človeške vire in varnost odloči, kateri posebni ukrepi za stopnjo pripravljenosti naj se glede na obstoječe varnostne razmere izvedejo in katere dodatne ukrepe je treba sprejeti;

               (c)

               obvesti predsednika in druge člane Komisije o vseh odločitvah, sprejetih na podlagi tega člena.

         2.   Generalni direktorat za človeške vire in varnost:

               (a)

               je odgovoren za izvajanje tega sklepa v prostorih Komisije v državah članicah Evropske unije;

               (b)

               zagotavlja zunanje povezovanje iz člena 18(2) Sklepa (EU, Euratom) 2015/443 v primeru groženj ali incidentov, ki vplivajo na fizično celovitost oseb, prostorov ali drugih sredstev v Komisiji;

               (c)

               v nujnih primerih sprejme odločitve iz odstavka 1(a) in (b). Generalni direktorat za človeške vire in varnost čim prej po sprejetju takih ukrepov obvesti člana Komisije, pristojnega za varnost, o ukrepih in razlogih zanje;

               (d)

               stalno spremlja varnostne grožnje in tveganja.

         3.   Generalni direktorat za humanitarno pomoč in civilno zaščito je odgovoren za izvajanje tega sklepa v vseh svojih uradih v tretjih državah.
   4.   Generalni direktorat za komuniciranje je odgovoren za izvajanje tega sklepa na predstavništvih in v regionalnih pisarnah Komisije.
   5.   Generalni direktorat Skupnega raziskovalnega središča je odgovoren za izvajanje tega sklepa v prostorih Skupnega raziskovalnega središča Komisije.
   6.   V nujnih primerih lahko navedeni generalni direktorati sprejmejo dodatne varnostne ukrepe v skladu s tem sklepom in Sklepom (EU, Euratom) 2015/443. O teh ukrepih se brez odlašanja obvesti Generalni direktorat za človeške vire in varnost.
   Člen 5
   Ukrepi
   1.   Generalni direktorat za človeške vire in varnost varnostne ukrepe sprejme in izvaja v skladu s Sklepom (EU, Euratom) 2015/443. Generalni direktorat za človeške vire in varnost sestavi nepopoln seznam ukrepov in jih izvaja.
   2.   Ukrepi za stopnje pripravljenosti dosledno upoštevajo Sklep (EU, Euratom) 2015/443. Stopnje pripravljenosti se opredelijo v tesnem sodelovanju s pristojnimi službami drugih evropskih institucij in drugih zadevnih evropskih organov ter z državami članicami, v katerih so prostori Komisije.
   3.   Stopnje pripravljenosti se izrazijo v javnih prostorih s sistemom barvne signalizacije, pri čemer se barva spreminja glede na stopnjo pripravljenosti.
   4.   Varnostni ukrepi, izraženi z barvno kodo „BELA“, se podrobno opredelijo v varnostnem obvestilu v skladu s členom 21(2) Sklepa (EU, Euratom) 2015/443.
   POGLAVJE 2

      RAZNE IN KONČNE DOLOČBE

   Člen 6
   Preglednost
   O tem sklepu se obvesti osebje Komisije in vse osebe, za katere se uporablja.
   Člen 7
   Razveljavitev
   Sklep 2007/65/ES se razveljavi.
   Člen 8
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 31. maja 2016

            Za Komisijo

            V imenu predsednika

         Kristalina GEORGIEVA

            Podpredsednica

      (1)  UL L 72, 17.3.2015, str. 41.

      (2)  Sklep Komisije 2007/65/ES z dne 15. decembra 2006 o vzpostavitvi standardnih varnostnih ukrepov in alarmnih stopenj Komisije in spremembi njenega poslovnika o operativnih postopkih za upravljanje kriznih razmer (UL L 32, 6.2.2007, str. 144).


title: Sklep sveta z dne 3. decembra 2001 o sklenitvi Dodatnega protokola o prilagoditvi trgovinskih vidikov Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja izida pogajanj med strankama o vzajemnih preferencialnih koncesijah za nekatera vina, vzajemnem priznavanju, zaščiti in nadzoru imen vin ter vzajemnem priznavanju, zaščiti in nadzoru označb za žgane pijače in aromatizirane pijače

text:
Pomembno pravno obvestilo

|

32001D0916

Uradni list L 342 , 27/12/2001 str. 0006 - 0008

		Sklep svetaz dne 3. decembra 2001o sklenitvi Dodatnega protokola o prilagoditvi trgovinskih vidikov Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja izida pogajanj med strankama o vzajemnih preferencialnih koncesijah za nekatera vina, vzajemnem priznavanju, zaščiti in nadzoru imen vin ter vzajemnem priznavanju, zaščiti in nadzoru označb za žgane pijače in aromatizirane pijače(2001/916/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti ter zlasti člena 133 v povezavi s prvim stavkom prvega pododstavka člena 300(2) in člena 300(4) Pogodbe,ob upoštevanju predloga Komisije,ob upoštevanju naslednjega:(1) Stabilizacijsko-pridružitveni sporazum med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani, v nadaljnjem besedilu "Stabilizacijsko-pridružitveni sporazum", je bil parafiran 24. novembra 2000 in podpisan z izmenjavo pisem v Luksemburgu 9. aprila 2001. Člen 27(4) Stabilizacijsko-pridružitvenega sporazuma določa, da je treba trgovinske dogovore za uporabo pri vinih in žganih pijačah še opredeliti.(2) V skladu z direktivami, ki jih je sprejel Svet 11. marca 1998, sta Komisija in Nekdanja jugoslovanska republika Makedonija dne 20. junija 2001 dosegli dogovor o novih vzajemnih trgovinskih koncesijah za nekatera vina in o vzajemnem priznavanju, zaščiti in nadzoru imen vin in označb žganih pijač. Za zagotovitev doslednosti v celotnem stabilizacijskem procesu je treba rezultate teh pogajanj vključiti v okvir Stabilizacijsko-pridružitvenega sporazuma v obliki dodatnega protokola.(3) Komisija naj ob podpori Odbora za carinski zakonik, ki je bil ustanovljen s členom 248a Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti [1], zagotovi sprejetje izvedbenih predpisov o preferencialnih trgovinskih koncesijah, predvidenih za nekatera vina, ne glede na člen 62 Uredbe Sveta (ES) št. 1493/1999 z dne 17. maja 1999 o skupni ureditvi trga za vino [2]. Komisija izvede potrebne spremembe in tehnične prilagoditve izvedbenih predpisov, ki bi lahko izhajale iz novih preferencialnih sporazumov, protokolov, izmenjav pisem ali drugih aktov, sklenjenih med Evropsko skupnostjo in Nekdanjo jugoslovansko republiko Makedonijo, ali so potrebne zaradi sprememb oznak kombinirane nomenklature in oznak TARIC.(4) Za lažje izvajanje nekaterih določb Protokola naj bo Komisija v imenu Skupnosti pooblaščena za odobritev sklepov o spremembi seznamov in protokolov k Sporazumu o vzajemnem priznavanju, zaščiti in nadzoru imen vin (Priloga II k Protokolu) ter Sporazumu o vzajemnem priznavanju, zaščiti in nadzoru označb žganih pijač in aromatiziranih pijač (Priloga III k Protokolu). Pri sprejemanju teh aktov naj Komisiji pomagajo Upravljalni odbor za vino, ustanovljen s členom 74 Uredbe (ES) št. 1493/1999, na eni strani ter Odbor za izvajanje določb o žganih pijačah, ustanovljen s členom 13 Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [3], in Odbor za izvajanje določb o aromatiziranih vinih, ustanovljen s členom 12 Uredbe Sveta (EGS) št. 1601/1991 z dne 10. junija 1991 o določitvi splošnih pravil o opredelitvi, opisu in predstavitvi aromatiziranih vin, aromatiziranih pijač na osnovi vina in aromatiziranih vinskih koktajlov [4], na drugi strani.(5) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [5] –SKLENIL:Člen 1Dodatni protokol o prilagoditvi trgovinskih vidikov Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja izida pogajanj med strankama o vzajemnih preferencialnih koncesijah za nekatera vina, vzajemnem priznavanju, zaščiti in nadzoru imen vin ter vzajemnem priznavanju, zaščiti in nadzoru označb za žgane pijače in aromatizirane pijače (v nadaljnjem besedilu "Protokol") je odobren v imenu Skupnosti.Besedilo Protokola je priloženo temu sklepu.Člen 21. Predsednik Sveta je pooblaščen za imenovanje osebe s pooblastilom za podpis Protokola v imenu Skupnosti, da bi izrazila soglasje Skupnosti za zavezo.2. Predsednik Sveta da v imenu Skupnosti uradno obvestilo o odobritvi, predvideno v členu 3 Protokola.Člen 3Komisija v skladu s postopkom iz člena 4(2) tega sklepa sprejme določbe za uporabo tarifnih kvot za nekatera vina, določena v Prilogi I k Protokolu, ter spremembe in tehnične prilagoditve izvedbenih predpisov, ki so potrebne zaradi sprememb označb kombinirane nomenklature in pododdelkov TARIC ali izhajajo iz sklenitve novih sporazumov, protokolov, izmenjav pisem ali drugih aktov med Skupnostjo in Nekdanjo jugoslovansko republiko Makedonijo, ne glede na člen 62 Uredbe (ES) št. 1493/1999.Člen 41. Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92.2. Pri sklicevanju na ta odstavek se uporabljata člena 4 in 7 Sklepa 1999/468/ES.Obdobje, predvideno v členu 4(3) Sklepa 1999/468/ES, se določi na tri mesece.3. Odbor sprejme svoj poslovnik.Člen 51. Zaradi sklepov Stabilizacijsko-pridružitvenega odbora o določitvi seznamov zaščitenih imen iz člena 4(7) in člena 14(2)(a) Sporazuma o medsebojnem priznavanju, zaščiti in kontroli imen vin stališče Skupnosti sprejme Svet s kvalificirano večino na predlog Komisije.2. Brez poseganja v odstavek 1 Komisija za namene členov 13 in 14 Sporazuma o medsebojnem priznavanju, zaščiti in nadzoru imen vin sklene potrebne akte o spremembi seznamov in Protokola k Sporazumu v skladu s postopkom iz člena 6(2) tega sklepa. Za vse druge primere, ki spadajo pod zgoraj navedene člene, stališče Skupnosti sprejme in predstavi Komisija.Člen 61. Komisiji pomaga Upravljalni odbor za vino, ustanovljen s členom 74 Uredbe (ES) št. 1493/1999.2. Pri sklicevanju na ta odstavek se uporabljata člena 4 in 7 Sklepa 1999/468/ES.Obdobje, predvideno v členu 4(3) Sklepa 1999/468/ES, se določi na en mesec.3. Odbor sprejme svoj poslovnik.Člen 71. Zaradi sklepov Stabilizacijsko-pridružitvenega odbora o določitvi seznamov zaščitenih označb iz člena 4(5) in člena 14(2)(a) Sporazuma o medsebojnem priznavanju, zaščiti in kontroli označb za žgane pijače in aromatizirane pijače stališče Skupnosti sprejme Svet s kvalificirano večino na predlog Komisije.2. Brez poseganja v odstavek 1 Komisija za namene člena 13 in 14 Sporazuma o medsebojnem priznavanju, zaščiti in nadzoru označb za žgane pijače in aromatizirane pijače sklene potrebne akte o spremembi seznamov in Protokola k Sporazumu v skladu s postopkom iz člena 8(2) tega sklepa. Za vse druge primere, ki spadajo pod zgoraj navedene člene, stališče Skupnosti sprejme in predstavi Komisija.Člen 81. Komisiji pomagata Odbor za izvajanje določb o žganih pijačah, ustanovljen s členom 13 Uredbe (EGS) št. 1576/89, in Odbor za izvajanje določb o aromatiziranih vinih, aromatiziranih pijačah na osnovi vina in aromatiziranih vinskih koktajlih, ustanovljen s členom 12 Uredbe (EGS) št. 1601/91.2. Pri sklicevanju na ta odstavek se uporabljata člena 5 in 7 Sklepa 1999/468/ES.Obdobje, predvideno v členu 5(6) Sklepa 1999/468/ES, se določi na en mesec.3. Odbora sprejmeta svoja poslovnika.Člen 9Ta sklep se objavi v Uradnem listu Evropskih skupnosti.V Bruslju, 3. decembra 2001Za SvetPredsednikF. Vandenbroucke[1] UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 2700/2000 (UL L 311, 12.12.2000, str. 17).[2] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2826/2000 (UL L 328, 23.12.2000, str. 2).[3] UL L 160, 12.6.1989, str. 1. Uredba, kakor je bila nazadnje spremenjena z Uredbo (ES) št. 3378/94 Evropskega parlamenta in Sveta (UL L 366, 31.12.1994, str. 1).[4] UL L 149, 14.6.1991, str. 1. Uredba, kakor je bila nazadnje spremenjena z Uredbo (ES) št. 2061/96 Evropskega parlamenta in Sveta (UL L 277, 30.10.1996, str. 1).[5] UL L 184, 17.7.1999, str. 23.--------------------------------------------------


title: 2004/726/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VI — Ekonomsko-socialni odbor ES

text:
               21.4.2004

               SL

               Uradni list Evropske unije

               L 330/20

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VI — Ekonomsko-socialni odbor ES
   (2004/726/ES)

    ---documentbreak---

               21.4.2004

               SL

               Uradni list Evropske unije

               L 330/20

         RESOLUCIJA
   Evropskega parlamenta s pripombami na Sklep o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VI — Ekonomsko-socialni odbor ES


title: 2009/375/ES: Sklep Komisije z dne 8. maja 2009 o financiranju delovnega programa za leto 2009 za orodja za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin

text:
               9.5.2009

               SL

               Uradni list Evropske unije

               L 116/54

      SKLEP KOMISIJE

   z dne 8. maja 2009
   o financiranju delovnega programa za leto 2009 za orodja za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin
   (2009/375/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti člena 90 Uredbe,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (3) ter zlasti člena 2(1)(i) Direktive,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (4) ter zlasti člena 51 in člena 66(1)(b) in (c) Uredbe,
   ob upoštevanju Sklepa Komisije 2004/858/ES z dne 15. decembra 2004 o ustanovitvi izvajalske agencije „Izvajalska agencija za program javnega zdravja“ za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003 (5) in zlasti člena 6 Sklepa,
   ob upoštevanju Odločbe Komisije C(2008) 4943 z dne 9. septembra 2008 o prenosu pooblastil na Izvajalsko agencijo za zdravje in potrošnike z namenom izvajanja nalog, povezanih z izvajanjem Programa javnega zdravja 2003–2008, kakor je bil sprejet z Odločbo št. 1786/2002/ES, Programa javnega zdravja 2008–2013, kakor je bil sprejet z Odločbo št. 1350/2007/ES, Programa varstva potrošnikov 2007–2013, kakor je bil sprejet z Odločbo št. 1926/2006/ES ter ukrepov usposabljanja glede varne hrane iz Uredbe (ES) št. 882/2004 in Direktive 2000/29/ES,
   ob upoštevanju naslednjega:

               (1)

               V skladu s členom 75 Uredbe (ES, Euratom) št. 1605/2002 in členom 90 Uredbe (ES, Euratom) št. 2342/2002 se pred odobritvijo izdatkov sprejme sklep o financiranju, ki določa bistvene elemente ukrepa, vključno z izdatki iz proračuna.

               (2)

               Na področju orodij za usposabljanje so predvideni različni ukrepi v okviru številnih zakonodajnih aktov, ki obravnavajo varnost živil, zdravstveno varstvo živali, dobro počutje živali in zdravstveno varstvo rastlin. Te ukrepe je treba financirati iz proračuna Skupnosti. Financiranje takšnih ukrepov mora določati en sam sklep.

               (3)

               V skladu s členoma 4 in 6 Sklepa 2004/858/ES Izvajalska agencija za zdravje in potrošnike opravlja nekatere dejavnosti za izvajanje ukrepov usposabljanja glede varnosti hrane iz Uredbe (ES) št. 882/2004 in Direktive 2000/29/ES ter mora za ta namen prejeti potrebna sredstva –

         SKLENILA:
   Člen 1
   Sprejme se delovni program v Prilogi, ki se nanaša na financiranje ukrepov v letu 2009, povezanih z orodji za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin.
   Za objavo in izvajanje programa je pristojen generalni direktor Generalnega direktorata za zdravje in potrošnike.
   V okviru najvišjega okvirnega proračuna za vsak posamezen ukrep se skupno število sprememb, ki ne presega 20 %, ne šteje kot bistveno, če znatno ne vpliva na naravo in cilje delovnega programa. Odredbodajalec iz člena 59 Finančne uredbe lahko sprejme takšne spremembe v skladu z načeli dobrega finančnega poslovodenja.
   Člen 2
   Subvencija za delovanje, vpisana v proračunsko vrstico 17 01 04 31, se izplača Izvajalski agenciji za zdravje in potrošnike.
   Člen 3
   Sredstva iz delovnega programa v Prilogi se lahko uporabijo za plačilo zamudnih obresti v skladu s členom 83 Uredbe (ES, Euratom) št. 1605/2002.

      V Bruslju, 8. maja 2009

            Za Komisijo

         Androulla VASSILIOU

            Članica Komisije

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.

      (3)  UL L 169, 10.7.2000, str. 1.

      (4)  UL L 165, 30.4.2004, str. 1.

      (5)  UL L 369, 16.12.2004, str. 73.

      PRILOGA

         Delovni program za leto 2009 za orodja za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin

      USPOSABLJANJE
      1.   Proračunski vrstici: 17 04 07 01 in 17 04 04 01
      Pravna podlaga

                  —

                  Uredba (ES) št. 882/2004, člen 51 in člen 66(1)(b),

                  —

                  Direktiva 2000/29/ES in zlasti člen 2(1)(i).

            Cilj ukrepa, ki bo financiran iz tega proračuna, je razvoj, organizacija in izvedba usposabljanj in delavnic ali seminarjev v Skupnosti in tretjih državah, s katerimi se bo zagotovila ustrezna usposobljenost osebja, ki izvaja uradni nadzor. Na teh usposabljanjih in seminarjih se vladni uslužbenci, nacionalni organi in strokovnjaki za laboratorijsko delo informirajo in izobrazijo o zakonodaji Skupnosti o živilih, krmi in zdravstvenem varstvu rastlin ter zahtevah za nadzor živil, krme, rastlin in rastlinskih proizvodov, ki so dovoljeni na trgih Skupnosti.
      Komisija prispeva k usposabljanju uradnikov v državah članicah tako, da usposabljanje na nacionalni ravni dopolnjuje z usposabljanjem, ki je po mnenju Skupnosti pomembno.
      V letu 2009 bodo usposabljanja zajemala naslednje teme:

                  —

                  nadzorne postopke za živila in krmo, ki temeljijo na načelih HACCP (analiza tveganj in kritičnih kontrolnih točk), revizijske tehnike za preverjanje izvajanja sistemov HACCP,

                  —

                  preprečevanje in nadzor bolezni živali,

                  —

                  higieno in nadzor živil: rib, mesa in mlečnih izdelkov,

                  —

                  preprečevanje, nadzor in izkoreninjenje transmisivnih spongiformnih encefalopatij,

                  —

                  nadzor zdravstvenega varstva rastlin,

                  —

                  snovi, ki so v stiku z živili,

                  —

                  analizo gensko spremenjenih organizmov,

                  —

                  pravila Skupnosti o živilih in zahteve za uvoz živil,

                  —

                  diagnozo in nadzor visoko patogene aviarne influence,

                  —

                  druga vprašanja o zdravstvenem varstvu in dobrem počutju živali, zdravstvenem varstvu rastlin in varnosti živil ter sodelovanje z drugimi mednarodnimi organizacijami pri usposabljanju na področju varnosti živil.
                  (12 300 000 EUR)

            Financiranje prek javnih naročil.
      Splošna proračunska sredstva za javna naročila v navedenem letu znašajo 12 300 000 EUR.
      Za vsako zgoraj navedeno tehnično vprašanje se sklenejo ena ali več posebnih pogodb za izvajanje storitev. Ocenjuje se, da bo podpisanih 14 pogodb za izvajanje storitev. Zunanji izvajalci večinoma sodelujejo pri organizacijskih in logističnih vprašanjih usposabljanja.
      Cilj je čim hitreje začeti postopek oddaje javnega naročila (približno med marcem in junijem), da se pogodbe podpišejo v letu 2009.
      Od skupno 12 300 000 EUR bo imela Agencija za upravljanje in uporabo na voljo 12 000 000 EUR (za financiranje ukrepov za varnost živil na podlagi Uredbe (ES) št. 882/2004 in Direktive 2000/29/ES) (Sklep Komisije 2008/544/ES (1)). Preostalih 300 000 bo Komisija uporabila za program o gensko spremenjenih organizmih.
      2.   Proračunska vrstica 17 01 04 05
      Pravna podlaga

                  —

                  Uredba (ES) št. 882/2004, člen 66(1)(c).

            Cilj ukrepov, ki se bodo financirali iz tega proračuna, je uvedba:

                  —

                  pilotnega projekta e-učenja o posebnih programih usposabljanja, ki bo omogočil, da program Boljše usposabljanje za varnejšo hrano doseže širši krog osebja, ki izvaja uradni nadzor v državah članicah EU in tretjih državah,

                  —

                  študije za določitev in opredelitev „najboljših praks“ v dejavnostih programa Boljše usposabljanje za varnejšo hrano, v kateri bodo navedena orodja za usposabljanje, ki jih je treba prilagoditi posebnim potrebam, za spodbuditev „usposabljanja izvajalcev usposabljanj“.

            Za boljšo organizacijo programov za usposabljanje je treba financirati opremo in orodja IT, promocijsko gradivo ter informacijsko in komunikacijsko podporo.
      (370 000 EUR)
      Financiranje: veljavne okvirne pogodbe in/ali postopki javnih naročil.
      Ocenjuje se, da bodo podpisane štiri pogodbe za izvajanje storitev.
      Predvideni časovni okvir za podpis pogodb: med marcem in julijem.
      3.   Proračunska vrstica 17 01 04 31
      Pravna podlaga

                  —

                  Sklep 2004/858/ES in zlasti člen 6.

            S tem proračunom se financira subvencija za delovanje Agencije za leto 2009, ki se nanaša na programe v „razdelku 2 finančnega okvira“. Iz proračunske vrstice 17 01 04 31 se financira del subvencije za delovanje Agencije za leto 2009, namenjen programu Boljše usposabljanje za varnejšo hrano. V skladu s členom 12(3) Uredbe Sveta (ES) št. 58/2003 (2) se bo subvencija za delovanje črpala iz finančnih sredstev za programe Skupnosti, ki jih upravlja Agencija. V proračunu za leto 2009 sta bili oblikovani dve ločeni proračunski vrstici za subvencijo, ki se jo izplača Izvajalski agenciji za zdravje in potrošnike, in sicer ena za programe v razdelku 2, druga pa za programe v razdelku 3b finančnih okvirov.
      (1 100 000 EUR)
      Povzetek

                  Št.

                  Naziv

                  Proračunska vrstica

                  Pravna podlaga

                  Znesek
                  (v EUR)

                  1

                  Usposabljanje: zunanja naročila za izvedbo programa za usposabljanje

                  17 04 07 01

                  Uredba (ES) št. 882/2004

                  11 300 000

                  17 04 04 01

                  Direktiva 2000/29/ES

                  1 000 000

                  2

                  Usposabljanje: letno poročilo, pilotni projekt e-učenja, najboljša praksa, oprema in orodja IT, promocijsko gradivo, informacijska in komunikacijska podpora

                  17 01 04 05

                  Uredba (ES) št. 882/2004

                  370 000

                  3

                  Subvencija za delovanje

                  17 01 04 31

                  Sklep 2008/544/ES

                  1 100 000

                  Skupaj

                  13 770 000

         (1)  UL L 173, 3.7.2008, str. 27.

         (2)  UL L 11, 16.1.2003, str. 1.


title: Sklep Sveta (SZVP) 2017/289 z dne 17. februarja 2017 o spremembi Sklepa (SZVP) 2015/2005 o podaljšanju mandata posebnega predstavnika Evropske unije v Afganistanu

text:
               18.2.2017

               SL

               Uradni list Evropske unije

               L 42/13

         SKLEP SVETA (SZVP) 2017/289
   z dne 17. februarja 2017
   o spremembi Sklepa (SZVP) 2015/2005 o podaljšanju mandata posebnega predstavnika Evropske unije v Afganistanu
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2013 sprejel Sklep 2013/393/SZVP (1), s katerim je Franza-Michaela SKJOLDA MELLBINA imenoval za posebnega predstavnika Evropske unije (PPEU) v Afganistanu.

               (2)

               Svet je 10. novembra 2015 sprejel Sklep (SZVP) 2015/2005 (2) o podaljšanju mandata PPEU do 28. februarja 2017.

               (3)

               Svet je 12. maja 2016 potrdil, da je Unija odločena podpirati civilno policijsko delo v Afganistanu tudi po tem, ko se bo misija EUPOL Afghanistan leta 2016 iztekla. Svet je zlasti izpostavil, da je treba napredek, ki ga Afganistan dosega pri spoštovanju, varstvu in spodbujanju človekovih pravic, zlasti pravic žensk in otrok, utrditi ter še izboljšati in doseči, da bo prisoten v vseh vladnih dejavnostih. To podporo bi bilo treba zagotoviti zlasti z okrepitvijo mandata PPEU v Afganistanu.

               (4)

               Mandat PPEU bi bilo treba podaljšati za nadaljnjih šest mesecev.

               (5)

               PPEU bo svoj mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep (SZVP) 2015/2005 se spremeni:

               1.

               člen 1 se nadomesti z naslednjim:
               „Člen 1
               Posebni predstavnik Evropske unije
               Mandat Franza-Michaela SKJOLDA MELLBINA kot PPEU v Afganistanu se podaljša do 31. avgusta 2017. Svet lahko sklene, da mandat PPEU na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) predčasno preneha.“;

               2.

               člen 2 se nadomesti z naslednjim:
               „Člen 2
               Cilji politike
               PPEU zastopa Unijo in spodbuja uresničevanje ciljev politike Unije v Afganistanu, in sicer ob tesnem usklajevanju s predstavniki držav članic v Afganistanu. PPEU zlasti:

                           (a)

                           prispeva k izvajanju skupne izjave EU in Afganistana ter strategije EU za Afganistan za obdobje 2014–2016, pa tudi k pripravi nove strategije EU za Afganistan za obdobje 2017–2020, in po potrebi k izvajanju sporazuma o sodelovanju med EU in Afganistanom o partnerstvu in razvoju (CAPD) ter skupnih nadaljnjih ukrepov Afganistana in EU glede migracijskih vprašanj;

                           (b)

                           podpira politični dialog med Unijo in Afganistanom;

                           (c)

                           podpira osrednjo vlogo, ki jo imajo Združeni narodi (ZN) v Afganistanu, zlasti pa prispeva k boljšemu usklajevanju mednarodne pomoči in s tem spodbuja izvajanje sporočil s konferenc v Bonnu, Čikagu, Tokiu, Londonu in Bruslju ter zadevnih resolucij ZN;

                           (d)

                           podpira afganistanski reformni proces, iz katerega naj bi izšla zaupanja vredna in učinkovita policija, ki bo delovala v skladu z mednarodnimi standardi in načeli pravne države ter v celoti spoštovala človekove pravice.“;

               3.

               člen 3 se nadomesti z naslednjim:
               „Člen 3
               Mandat
               Da bi PPEU izpolnil svoj mandat, v tesnem sodelovanju s predstavniki držav članic v Afganistanu:

                           (a)

                           razširja stališča Unije glede političnega procesa in razvoja dogodkov v Afganistanu;

                           (b)

                           ohranja tesne stike z zadevnimi afganistanskimi institucijami, zlasti vlado, parlamentom in lokalnimi organi, ter podpira njihov razvoj. Ohranjati bi moral tudi stike z drugimi afganistanskimi političnimi skupinami in drugimi zadevnimi akterji v Afganistanu, zlasti zadevnimi akterji civilne družbe;

                           (c)

                           ohranja tesne stike z zadevnimi mednarodnimi in regionalnimi deležniki v Afganistanu, zlasti s posebnim predstavnikom generalnega sekretarja ZN in višjim civilnim predstavnikom Organizacije Severnoatlantske pogodbe (NATO) ter drugimi ključnimi partnerji in organizacijami;

                           (d)

                           poroča o napredku pri doseganju ciljev iz skupne izjave EU in Afganistana, strategije EU za Afganistan za obdobje 2014–2016, sporazuma o sodelovanju med EU in Afganistanom o partnerstvu in razvoju ter sporočil s konferenc v Bonnu, Čikagu, Tokiu, Londonu in Bruslju, zlasti na naslednjih področjih:

                                       (i)

                                       krepitev civilnih zmogljivosti, zlasti na podnacionalni ravni;

                                       (ii)

                                       dobro upravljanje, boj proti korupciji ter vzpostavljanje institucij, potrebnih za obstoj pravne države, zlasti neodvisnega sodstva;

                                       (iii)

                                       volilna in ustavna reforma;

                                       (iv)

                                       reforma varnostnega sektorja, vključno z okrepitvijo sodnih institucij in pravne države, nacionalne vojske in policije, zlasti pa vzpostavitev civilne policije;

                                       (v)

                                       spodbujanje rasti, in sicer s kmetijstvom in razvojem podeželja;

                                       (vi)

                                       spoštovanje mednarodnih obveznosti Afganistana na področju človekovih pravic, vključno s spoštovanjem pravic pripadnikov manjšin in žensk ter otrok;

                                       (vii)

                                       spoštovanje demokratičnih načel in pravne države;

                                       (viii)

                                       spodbujanje udeležbe žensk v javni upravi in civilni družbi, v skladu z Resolucijo Varnostnega sveta ZN 1325(2000) pa tudi v mirovnih procesih;

                                       (ix)

                                       spoštovanje mednarodnih obveznosti Afganistana, vključno s sodelovanjem pri mednarodnih prizadevanjih v boju proti terorizmu, prometu s prepovedanimi drogami, trgovini z ljudmi ter širjenju orožja in orožja za množično uničevanje in z njim povezanih materialov;

                                       (x)

                                       zagotavljanje humanitarne pomoči ter urejenega vračanja beguncev in notranje razseljenih oseb;

                                       (xi)

                                       povečevanje učinkovitosti prisotnosti in dejavnosti Unije v Afganistanu ter zagotavljanje prispevka k:

                                                   —

                                                   izdelavi poročila o izvajanju strategije EU za Afganistan za obdobje 2014–2016 na zahtevo Sveta,

                                                   —

                                                   izdelavi nove strategije EU za Afganistan za obdobje 2017–2020,

                                                   —

                                                   izvajanju skupnih nadaljnjih ukrepov Afganistana in EU glede migracijskih vprašanj;

                           (e)

                           podpira razvoj policije v Afganistanu, in sicer s:

                                       (i)

                                       spremljanjem in svetovanjem afganistanskim oblastem na strateški ravni v prizadevanjih za dolgoročni razvoj usposobljenosti za vodenje in odločanje z namenom spodbujanja civilnega policijskega dela v okviru afganistanske državne policije;

                                       (ii)

                                       spremljanjem in svetovanjem ministrstvu za notranje zadeve glede določenih vidikov reforme ministrstva in profesionalizacije afganistanske državne policije, kot je izvajanje politik, ki zadevajo policijsko delo v okviru skupnosti/na obveščevalne podatke oprto policijsko delo, kazenske preiskave;

                                       (iii)

                                       spremljanjem in svetovanjem protikorupcijskemu pravosodnemu centru pod okriljem ministrstva za pravosodje v prizadevanjih za razvoj usposobljenosti in zmogljivosti za reševanje problema korupcije na višjih ravneh javnega sektorja;

                           (f)

                           dejavno sodeluje v lokalnih forumih za usklajevanje, kot je skupni odbor za usklajevanje in spremljanje, obenem pa države članice, ki ne sodelujejo, v celoti obvešča o odločitvah, sprejetih na teh ravneh;

                           (g)

                           sodeluje in svetuje pri oblikovanju stališč, ki jih Unija zastopa na mednarodnih konferencah glede Afganistana, v tesnem sodelovanju z afganistanskimi oblastmi in poglavitnimi mednarodnimi partnerji;

                           (h)

                           dejavno sodeluje pri spodbujanju regionalnega sodelovanja prek zadevnih pobud, vključno s procesom srce Azije (istanbulski proces) in konferenco o regionalnem gospodarskem sodelovanju v Afganistanu (RECCA);

                           (i)

                           prispeva k izvajanju politike Unije na področju človekovih pravic in smernic EU o človekovih pravicah, zlasti v zvezi z ženskami in otroki na območjih, ki so jih prizadeli konflikti, še posebej s spremljanjem in obravnavo razvoja dogodkov v zvezi s tem;

                           (j)

                           po potrebi zagotavlja podporo za vključujoč mirovni proces, ki ga vodi Afganistan, kar bo privedlo do politične rešitve, dosežene v pogajanjih, in trajne sprave v skladu s točko 25 sporočila udeležencev bruseljske konference o partnerstvu z Afganistanom za blaginjo in mir.“;

               4.

               v členu 5(1) se doda naslednji pododstavek:
               „Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 31. avgusta 2017 je 5 700 000 EUR.“;

               5.

               člen 14 se nadomesti z naslednjim:
               „Člen 14
               Pregled
               Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do izteka mandata Svetu, VP in Komisiji predloži celovito poročilo o izvajanju mandata.“

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 17. februarja 2017

            Za Svet

            Predsednik

         E. BARTOLO

      (1)  Sklep Sveta 2013/393/SZVP z dne 22. julija 2013 o spremembi Sklepa 2013/382/SZVP o podaljšanju mandata posebnega predstavnika Evropske unije za Afganistan (UL L 198, 23.7.2013, str. 47).

      (2)  Sklep Sveta (SZVP) 2015/2005 z dne 10. novembra 2015 o podaljšanju mandata posebnega predstavnika Evropske unije v Afganistanu (UL L 294, 11.11.2015, str. 53).


title: 2010/489/EU: Sklep Sveta z dne 12. julija 2010 o podpisu Sporazuma med Evropsko unijo in vlado Federativne republike Brazilije o varnosti v civilnem letalstvu

text:
               16.9.2010

               SL

               Uradni list Evropske unije

               L 243/1

         SKLEP SVETA
   z dne 12. julija 2010
   o podpisu Sporazuma med Evropsko unijo in vlado Federativne republike Brazilije o varnosti v civilnem letalstvu
   (2010/489/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) in člena 207(4) v povezavi s členom 218(5) in prvim pododstavkom člena 218(8),
   ob upoštevanju predloga Evropske komisije,
   ob upoštevanju naslednjega:

               (1)

               Komisija je v imenu Evropske unije s pogajanji dosegla Sporazum s Federativno republiko Brazilijo o varnosti v civilnem letalstvu v skladu s Sklepom Sveta z dne 9. oktobra 2009, ki pooblašča Komisijo, da začne pogajanja.

               (2)

               Sporazum, ki ga je s pogajanji dosegla Komisija, bi bilo treba podpisati s pridržkom njegove morebitne poznejše sklenitve.

               (3)

               Države članice sprejmejo vse potrebne ukrepe, s katerimi zagotovijo, da njihovi dvostranski sporazumi z Brazilijo, ki imajo enako vsebino, prenehajo veljati ob začetku veljavnosti tega sporazuma –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in vlado Federativne republike Brazilije o varnosti v civilnem letalstvu (v nadaljnjem besedilu: Sporazum) se odobri v imenu Unije, s pridržkom sklenitve Sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije podpišejo Sporazum, s pridržkom njegove sklenitve.
   Člen 3
   Ta sklep začne veljati na dan sprejetja.

      V Bruslju, 12. julija 2010

            Za Svet

            Predsednica

         S. LARUELLE

      (1)  Besedilo Sporazuma bo objavljeno skupaj s sklepom o njegovi sklenitvi.